இரு தளப் பேருந்து
[[படிமம்:Doppeldeckerbus_dreiachsig_BVG.jpg|thumb|இரு தளப் பேருந்து]]
 [[படிமம்:Double Decker Bus Kochi.JPG|thumb|கேரள இரு தளப் பேருந்து]]
 '''இரு தளப் பேருந்து''' அல்லது '''இரட்டைத் தட்டுப் பேருந்து''' (''Double-decker Bus'') என்பது இரு தளங்களை அல்லது இரு மாடிகளையுடைய [[பேருந்து]] ஆகும்.&lt;ref&gt;[http://www.thefreedictionary.com/double-decker இரு தளப் பேருந்து {{ஆ}}]&lt;/ref&gt; [[இலண்டன்|இலண்டனில்]] பாரிய அளவிலான போக்குவரத்துக்குச் சிவப்பு நிற இரு தளப் பேருந்துகள் பயன்படுத்தப்படுகின்றன. [[ஐரோப்பா]], [[ஆசியா]], முந்திய [[பிரித்தானியப் பேரரசு|பிரித்தானியக் குடியேற்றங்களிலும்]] [[ஆங்காங்|ஆங்காங்கு]], [[சிங்கப்பூர்]], கனடா போன்ற காப்பரசுகளிலும் உள்ள ஏனைய நகரங்களிலும் இரு தளப் பேருந்துகள் பயன்படுத்தப்படுகின்றன.
 
 பெரும்பாலும் அனைத்து இரு தளப் பேருந்துகளும் ஒரு வளையாத தனி அடித்தட்டைக் கொண்டிருக்கும்.
 
 இந்த வகைப் பேருந்தானது பாரிய அளவிலான போக்குவரத்தைக் காட்டிலுஞ் சுற்றுலாவிற்கே அடிக்கடி பயன்படுத்தப்படுகிறது.
 
 ==பயன்படுத்தப்படும் இடங்கள்==
 ===ஐரோப்பா===
 ====பிரித்தானியா====
 [[படிமம்:Routemaster.JPG|thumb|[[இலண்டன்]] தெருவிற்செல்லும் உரூட்மாசுட்டர்]]
 [[பிரித்தானியா]]வில் இரு தளப் பேருந்துகள் பொதுப் பயன்பாட்டில் உள்ளன. [[பிரித்தானியா]]விலுள்ள பெரும்பாலான இரு தளப் பேருந்துகள் 9.5 மீற்றருக்கும் 11 மீற்றருக்கும் இடைப்பட்ட நீளத்தைக் கொண்டவை.
 
 [[1941]]இல் [[பிரித்தானியா]]வில் இரு தள ஊர்தி ஒன்றைச் செலுத்துவதற்கான ஒப்புதற்பத்திரத்தைப் பிலிசு தாம்சன் பெற்றுக் கொண்டார்.&lt;ref&gt;[http://books.google.lk/books?id=9_U9AAAAIAAJ&amp;printsec=frontcover#v=onepage&amp;q&amp;f=false பேருந்துகளின் பொற்காலம் {{ஆ}}]&lt;/ref&gt; இரு தள ஊர்தியொன்றைச் செலுத்துவதற்கான ஒப்புதற்பத்திரத்தைப் [[பிரித்தானியா]]வில் பெற்ற முதற்பெண் இவராவார்.&lt;ref&gt;[{{Cite web |url=http://www.socialregister.co.uk/phyllis-thompson/ |title=பிலிசு தாம்சன் {{ஆ}} |access-date=2012-05-06 |archive-date=2012-05-27 |archive-url=https://web.archive.org/web/20120527165934/http://www.socialregister.co.uk/phyllis-thompson/ |url-status=dead }} பிலிசு தாம்சன் {{ஆ}}]&lt;/ref&gt;
 
 [[இலண்டன்|இலண்டனில்]] உள்ள [[பேருந்து]]களில் அதிகமானவை இரு தளப் பேருந்துகளாகும். [[2007]]இல் [[இலண்டன்]] பேருந்துத் தெரு 141இல் கலப்பு இரு தளப் பேருந்து அறிமுகப்படுத்தப்பட்டது.&lt;ref&gt;[{{Cite web |url=http://www.tfl.gov.uk/static/corporate/media/newscentre/archive/4552.html |title=உலகின் முதல் இரு தளக் கலப்புப் பேருந்து இலண்டனில் சேவைக்குச் செல்கிறது {{ஆ}} |access-date=2012-05-06 |archive-date=2012-04-25 |archive-url=https://web.archive.org/web/20120425184627/http://www.tfl.gov.uk/static/corporate/media/newscentre/archive/4552.html |url-status=dead }} உலகின் முதல் இரு தளக் கலப்புப் பேருந்து இலண்டனில் சேவைக்குச் செல்கிறது {{ஆ}}]&lt;/ref&gt;
 
 ====அயர்லாந்து====
 [[படிமம்:Dublin_Bus_buses.jpg|thumb|இடப்லின் பேருந்துகள்]]
 [[அயர்லாந்து|அயர்லாந்தில்]] [[டப்லின்|இடப்லினைச்]] சூழவுள்ள இடங்களில் [[டப்லின்|இடப்லின்]] பேருந்தால் இயக்கப்படும் பேருந்துகளில் பெரும்பாலானவை இரு தளப் பேருந்துகளாகும்.
 
 ====செருமனி====
 [[படிமம்:NEOMAN_A39_2007-03-15.jpg|thumb|நாமன் பேருந்து]]
 [[செருமனி]]யில் [[பெர்லின்|பெர்லினிலுள்ள]] இரு தளப் பேருந்துகள் பெர்லினெர் வெர்கெர்சுபெட்ரியெபெயால் இயக்கப்படுகின்றன.&lt;ref&gt;[{{Cite web |url=http://www.bvg.de/index.php/en/17105/name/Bus.html |title=பேருந்து முறைமை {{ஆ}} |access-date=2012-05-06 |archive-date=2012-05-15 |archive-url=https://web.archive.org/web/20120515115327/http://www.bvg.de/index.php/en/17105/name/Bus.html |url-status=dead }} பேருந்து முறைமை {{ஆ}}]&lt;/ref&gt; [[2002]]இல் இயக்கப்பட்ட இரு தளப் பேருந்துகள் 13.5 மீற்றர் நீளமாகவும் 95 பயணிகளைக் கொண்டு செல்லக் கூடியதாகவும் இருந்தன. பின்னர், அவை நாமன் பேருந்தால் வழங்கப்பட்ட இரு தளப் பேருந்துகள் மூலம் மாற்றீடு செய்யப்பட்டன. இப்புதிய பேருந்துகள் 128 பயணிகளைக் கொண்டு செல்லக்கூடிய விதத்தில் அமைக்கப்பட்டுள்ளன.
 
 ====மாக்கடோனியக் குடியரசு====
 [[மாக்கடோனியக் குடியரசு|மாக்கடோனியக் குடியரசின்]] தலைநகரான [[ஸ்கோப்ஜே|இசுப்கோப்சேயில்]] போக்குவரத்துச் செய்வதற்காக அரசாங்கம் 220 இரு தளப் பேருந்துகளை வாங்கியுள்ளது.&lt;ref&gt;[http://www.balkaninsight.com/en/article/skopje-prepares-for-double-decker-busses இரு தளப் பேருந்துகளுக்கு இசுக்கோப்சே தயாராகிறது {{ஆ}}]&lt;/ref&gt; இப்பேருந்துகள் 80 பயணிகளைக் கொண்டு செல்லக்கூடியவாறு வடிவமைக்கப்பட்டுள்ளன.
 
 ====துருக்கி====
 [[துருக்கி]]யில் [[இசுதான்புல்|இசுத்தான்புல்]] பொதுமக்கட்போக்குவரத்து அமைப்பு நீண்ட தொலைவுப் பயணங்களுக்காக 89 இரு தளப் பேருந்துகளைப் பயன்பாட்டில் ஈடுபடுத்தியுள்ளது.
 
 ====பிரான்சு====
 [[படிமம்:CM_104_-_PARIS_-_Carrefour_des_Bds_Montmartre_et_des_Italiens_-_La_station_des_omnibus.JPG|thumb|விசைப் பொறி மூலம் இயங்கும் இரு தளப் பேருந்தும் குதிரைகள் மூலம் இழுக்கப்படும் இரு தளப் பேருந்தும்]] 
 முதலாவது இரு தளப் பேருந்து [[1853]]இல் [[பாரிஸ்|பாரிசில்]] கண்டுபிடிக்கப்பட்டது. அவ்விரு தளப் பேருந்து குதிரைகளின் மூலம் இழுக்கப்பட்டது. அதனுடைய மேற்றளம் பெரும்பாலும் மூடப்படாமலேயே இருந்தது.
 
 பின்னர், [[பாரிஸ்|பாரிசில்]] விசைப் பொறி மூலம் இயங்கும் முதலாவது இரு தளப் பேருந்து [[1906]]இல் அறிமுகப்படுத்தப்பட்டது.
 
 ===ஆசியா===
 ====இலங்கை====
 [[படிமம்:Double-decker_bus02_Sri_Lanka.jpg|thumb|[[இலங்கை]]யில் கொடகமவில் நிறுத்தப்பட்டிருக்கும் இரு தளப் பேருந்து]]
 முதலாவது இரட்டைத்தட்டுப் பேருந்து 1946 பெப்ரவரி 20 இல் இலங்கைக்குக் கொண்டுவரப்பட்டது.&lt;ref&gt;{{cite journal | title= Principal Ceylon Events, 1946 | journal=Ferguson's Ceylon Directory, Colombo | year=1947}}&lt;/ref&gt; [[1950கள்|1950களில்]] தென்மேற்குப் பேருந்து நிறுவனத்தின் இரு தளப் பேருந்துகள் [[இலங்கை]]யின் காலித் தெருவில் பயன்பாட்டுக்கு விடப்பட்டன. பின்னர், 1958-இல் அனைத்துப் பேருந்துச் சேவைகளும் தேசியமயமாக்கப்பட்டபோது இப்பேருந்துகளை இலங்கை போக்குவரத்து சபை பெற்றுக் கொண்டது.&lt;ref&gt;[http://ctb-roky.blogspot.com/ இலங்கை போக்குவரத்து சபை (இ. போ. ச.) {{ஆ}}]&lt;/ref&gt;
 
 ====ஆங்கொங்====
 [[படிமம்:K310UD.jpg|thumb|ஆங்கொங்கில் இரு தளப் பேருந்து]]
 [[ஆங்காங்|ஆங்கொங்கில்]] [[1949]]இல் கௌலூன் விசைப் பொறிப் பேருந்து நிறுவனத்தால் இரு தளப் பேருந்துகள் அறிமுகப்படுத்தப்பட்டன.&lt;ref&gt;[http://www.hongkongextras.com/busservices.html பேருந்துச் சேவைகள் {{ஆ}}]&lt;/ref&gt;
 
 ====மக்காவு====
 [[மக்காவு|மக்காவில்]] [[1970]]களின் தொடக்கத்திலிருந்து [[1980]]களின் பிற்பகுதி வரை இரண்டாங்கையான இரு தளப் பேருந்துகள் பயன்படுத்தப்பட்டன.
 
 ====இந்தியா====
 [[படிமம்:India.Mumbai.02.jpg|thumb|அசோக்கு இலேலண்டு இரு தளப் பேருந்து]]
 [[1937]]இலிருந்து [[மும்பை]]யில் இரு தளப் பேருந்துகள் இயக்கப்படுகின்றன. [[சென்னை]], [[கொச்சி]], [[திருவனந்தபுரம்]], [[கொல்கத்தா]], [[ஐதராபாத் (இந்தியா)|ஐதராபாக்கம்]] ஆகிய இடங்களிலும் இரு தளப் பேருந்துகள் இயக்கப்படுகின்றன. இவை இலண்டன் இரு தளப் பேருந்துகளின் வடிவமைப்பில் உருவாக்கப்பட்டுள்ளன.
 
 [[இந்தியா]]வில் பெரும்பாலும் [[அசோக் லேலண்ட்|அசோக்கு இலேலண்டின்]] இரு தளப் பேருந்துகள் பயன்படுத்தப்படுகின்றன.
 
 ===வட அமெரிக்கா===
 ====கனடா====
 [[படிமம்:Victoriadoubledecker.JPG|thumb|விக்டோரியா, [[பிரித்தானியக் கொலம்பியா]] ஆகிய இடங்களில் இயக்கப்படும் இரு தளப் பேருந்து]]
 [[கனடா]]வில் [[2000]]இலிருந்து பொதுப் போக்குவரத்து அமைப்புகளில் நவீன இரு தளப் பேருந்துகள் பயன்படுத்தப்படுகின்றன. இவை [[பிரித்தானியா]]விலிருந்து இறக்குமதி செய்யப்படுகின்றன.
 
 ====ஐக்கிய அமெரிக்கா====
 [[படிமம்:Van_Hool_TD925_demo_bus_0053_for_NYCTA.jpg|thumb|நியூ ஓர்க்கில் செல்லும் இரு தளப் பேருந்து ஒன்று]]
 [[ஐக்கிய அமெரிக்கா]]வில் மாணவர்களால் நடாத்தப்படும் பேருந்து நிறுவனமொன்று [[இலண்டன்|இலண்டனிலிருந்து]] இறக்குமதி செய்யப்பட்ட ஆறு இரு தளப் பேருந்துகளைச் சேவையில் ஈடுபடுத்துகிறது.
 
 மெகாவசு என்ற தனியார் நிறுவனமும் இரு தளப் பேருந்துகளை இயக்கி வருகிறது.&lt;ref&gt;[{{Cite web |url=http://us.megabus.com/about-us.aspx |title=மெகாவசைப் பற்றி {{ஆ}} |access-date=2012-05-06 |archive-date=2012-05-10 |archive-url=https://web.archive.org/web/20120510132505/http://us.megabus.com/about-us.aspx |url-status=dead }} மெகாவசைப் பற்றி {{ஆ}}]&lt;/ref&gt;
 
 ==பாதுகாப்பு==
 இரு தளப் பேருந்துகள் தாழ்வாக உள்ள அணைகளுடன் மோதி இடிபட்டும் உள்ளன. [[செப்டெம்பர்]], [[2010]]இல் மெகாவசு இடிபாடு இவ்வாறே ஏற்பட்டது.&lt;ref&gt;[http://www.syracuse.com/news/index.ssf/2010/09/megabus_crash_survival_depende.html மெகாவசு இடிபாடு: நீங்கள் அமர்ந்த இடத்திலேயே உயிர் வாழ்தல் தங்கியிருந்தது {{ஆ}}]&lt;/ref&gt;
 
 ==மேற்கோள்கள்==
 {{Reflist}}